Vitamiene aanvulling vir 14 mnde baba |Health24
Vitamiene aanvulling vir 14 mnde baba
My dogtertjie is 14 mde oud en ons het haar onlangs getoets vir allergieë. Sy is allergies vir koring, soja en suiwel. Tot 'n maand gelede het sy sojamelk (Isomill formule melk) gedrink, maar ek moes dit noodwendig stop. Sy weier om enige ander hypo-allergeniese melk te drink, en drink dus net rooibostee en verdunde sap. Ek moet nou vir haar aanvullings gee soos vitamienes, minerale en veral kalsium aangesien sy dit nie meer uit die formulemelk kry nie en ook baie sleg eet. Ek weet egter dat mens te veel vitamienes ook kan inneem.
Wat sal die beste aanvulling wees om vir haar te gee?
Answer 741 views
Madeleine, dis moeilik om te sê watter een die beste sal wees in jou spesifieke geval want ek ken nie jou baba se volledige geskiedenis nie. Ek dink Clusivol® en Vi-daylin® met yster is goeie opsies aangesien yster 'n belangrike deel van 'n groeiende kind se dieet is. My advies sal egter wees om dit eers met haar pediater te bespreek en seker te mak dat daar nie spesiale omstandighede is in haar geval nie. Sterkte.